U-I-76/17
Natisni
Opravilna št.:
U-I-76/17
Datum odločitve:
21. 2. 2019
ECLI:
ECLI:SI:USRS:2019:U.I.76.17
Akt:
Odlok o prostorskih ureditvenih pogojih za plansko celoto 10 Pirniče (Uradni list SRS, št. 2/89, in Uradni list RS, št. 58/92, 88/98, 24/99, 31/03, 56/06, 67/06 – popr., 127/06 – popr., 51/09, 48/10, 49/10, 26/11, 24/15 in 29/15), 8. in 11.b čl.
Obvezna razlaga Odloka o prostorskih ureditvenih pogojih za plansko celoto 10 Pirniče (Uradni list RS, št. 26/11)
Izrek:
Postopek za oceno ustavnosti in zakonitosti 8. in 11.b člena Odloka o prostorskih ureditvenih pogojih za plansko celoto 10 Pirniče (Uradni list SRS, št. 2/89, in Uradni list RS, št. 58/92, 88/98, 24/99, 31/03, 56/06, 67/06 – popr., 127/06 – popr., 51/09, 48/10, 49/10, 26/11, 24/15 in 29/15) glede vsebine, ki jima jo je dala Obvezna razlaga Odloka o prostorskih ureditvenih pogojih za plansko celoto 10 Pirniče (Uradni list RS, št. 26/11), se ustavi.
Evidenčni stavek:
Postopek za oceno ustavnosti in zakonitosti predpisa se ustavi, če predlagatelj zahteve v roku, ki ga določi Ustavno sodišče, ne da podatkov, potrebnih za nadaljevanje postopka.
Geslo:
1.2.51.3.4 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Vlada.
1.5.51.1.4.2 - Ustavno sodstvo - Odločbe - Vrste odločitev Ustavnega sodišča  - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 28.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Vlada Republike Slovenije
Datum vloge:
4. 5. 2017
Vrsta odločitve:
sklep
Vrsta rešitve:
ustavitev
Dokument:
US31801
Dokument v PDF obliki:
U-I-76-17.pdf
209 KB
Prenesite datoteko
U-I-76/17-7
21. 2. 2019
SKLEP
Ustavno sodišče je v postopku za oceno ustavnosti in zakonitosti, začetem z zahtevo Vlade, na seji 21. februarja 2019
sklenilo:
Postopek za oceno ustavnosti in zakonitosti 8. in 11.b člena Odloka o prostorskih ureditvenih pogojih za plansko celoto 10 Pirniče (Uradni list SRS, št. 2/89, in Uradni list RS, št. 58/92, 88/98, 24/99, 31/03, 56/06, 67/06 – popr., 127/06 – popr., 51/09, 48/10, 49/10, 26/11, 24/15 in 29/15) glede vsebine, ki jima jo je dala Obvezna razlaga Odloka o prostorskih ureditvenih pogojih za plansko celoto 10 Pirniče (Uradni list RS, št. 26/11), se ustavi.
OBRAZLOŽITEV
1. Predlagateljica izpodbija 8. in 11.b člen Odloka o prostorskih ureditvenih pogojih za plansko celoto 10 Pirniče (v nadaljevanju Odlok) glede vsebine, ki jima jo je dala Obvezna razlaga Odloka o prostorskih ureditvenih pogojih za plansko celoto 10 Pirniče (v nadaljevanju Obvezna razlaga). Predlagateljica trdi, da je Občina Medvode z Obvezno razlago "da morajo biti objekti za proizvodnjo bioplina tehnološko vezani na objekte kmetije – hleva" dodala nov prostorski ureditveni pogoj, ki ga Odlok pred tem ni vseboval, in s tem prekoračila institut obvezne razlage. Ker naj bi Občina Medvode z Obvezno razlago spremenila prostorske izvedbene pogoje, ne da bi izvedla celoten postopek priprave in sprejemanja prostorskega načrta v skladu z
Zakonom o prostorskem načrtovanju (Uradni list RS, št. 33/07, 108/09, 57/12 in 109/12 – v nadaljevanju ZPNačrt)
, vključno s seznanitvijo javnosti in obravnavanjem njenih pripomb, Vlada Občini Medvode očita, da je kršila 18. člen ZPNačrt in 153. člen Ustave.
2. Odlok je z uveljavitvijo Odloka o Občinskem prostorskem načrtu Občine Medvode (Uradni list RS, št. 45/18) prenehal veljati. Ustavno sodišče je zato z dopisom z dne 7. 8. 2018 predlagateljico pozvalo, naj pojasni, ali vztraja pri vloženi zahtevi, ter v primeru, da pri zahtevi vztraja, tudi pojasni, iz česa naj bi izhajalo, da posledice neustavnosti niso bile odpravljene. Opozorilo jo je tudi na posledice, če na poziv ne odgovori.
3. Predlagateljica v postavljenem roku na poziv ni odgovorila, zato je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12
– ZUstS)
v sestavi: podpredsednica dr. Etelka Korpič – Horvat ter sodnice in sodnika dr. Matej Accetto, dr. Dunja Jadek Pensa, dr. Špelca Mežnar, Marko Šorli in dr. Katja Šugman Stubbs.
Sklep je sprejelo soglasno.
dr. Etelka Korpič – Horvat Podpredsednica